**A Japán Alapítvány Budapesti Iroda Vándorkiállításainak kölcsönzési feltételei**

Az igénylő a kölcsönzési kérelem aláírásával kijelenti, hogy tudomásul vette az alábbi tudnivalókat és beleegyezik az alábbi feltételekbe:

* A vándorkiállításokat alapvetően nonprofit intézmények kölcsönözhetik, kizárólag kiállítási célra (dekorációként nem, tehát a kiállításnak egy úgymond önálló programrésznek kellene lennie, továbbá non-profit jellegűnek kell lennie. A kiállítási anyagokat tilos vallási és politikai célokra felhasználni).
* A kiállítások kölcsönzésének célja a japán kultúra megismertetése, népszerűsítése.
* A kiállítás időtartama maximum 1 hónap.
* A kiállítási anyagok kölcsönzése ingyenes, ám az el- és visszaszállítást a kölcsönző félnek kell biztosítani.
* A kölcsönzési kérelem elfogadásáról hivatalos levélben értesítjük az igénylőt.
* A kölcsönzőnek a kiállítást illető változásokat előzetesen be kell jelentenie a Japán Alapítványnak, az Alapítvány jóváhagyását kell kérnie. A kölcsönző köteles a Japán Alapítványnak bejelenteni, ha a kiállítás félbeszakad, elmarad, vagy megszervezése nehézségekbe ütközik.
* A kiállítás használata során a kölcsönző nem járhat el olyan módon, mely országa törvényeit és rendeleteit sértené.
* A kiállítás kapcsán minden felelősség a kölcsönzőt terhel. A tárgyak biztonságáért a kölcsönző fél felel, illetve ennek járulékos költségei is rá hárulnak.
* A nagyobb anyagok egy külső raktárban vannak elhelyezve, melynek címét az elszállítással kapcsolatos részletek egyeztetésekor ismertetjük a kölcsönzővel.
* Az el- és visszaszállítás kívánt időpontját Irodánk munkatársa egyezteti a raktárral, és a raktár beleegyezése után fixálja a kölcsönzővel.
* A tárgyak kiadásakor, illetve visszavételekor a Japán Alapítvány munkatársa is jelen van; hogy ellenőrizze az állományt átadás előtt, illetve visszavételkor.
* Az el- és visszaszállításkor átvételi elismervény kitöltésére kerül sor, amit az elszállítónak alá kell írni.
* A kiállítási tárgyakhoz egy ellenőrző listát is adunk, amit a kölcsönzés időtartama alatt a kölcsönző köteles minden nap kitölteni.
* Az egyes kiállítási anyagok kölcsönzésére csak teljes egészükben van lehetőség; nincs rá mód, hogy csak bizonyos darabokat adjunk ki. (A babák esetében az egyes szetteket lehet külön kölcsönözni.)
* A tárgyak faládákban vannak eltárolva. A kölcsönzött kiállítási anyagtól függ, hogy mekkora méretű teherautóra van szükség az elszállításhoz.
* A kölcsönzés után, a kiállítás végétől számított két héten belül a kölcsönzőnek beszámolót kell készítenie a kiállításról, melyhez az űrlapot munkatársunk küldi meg az egyéb dokumentumokkal együtt.
* A kiállító emellett köteles az Alapítvány által küldött kérdőíveket a kiállítótérbe kihelyezni, és a kiállítás megtekintőit a kitöltésre felkérni, a kiállítás végeztével pedig a beszámolóval együtt Irodánkba eljuttatni.
* A kiállítás hirdetésén fel kell tüntetni a Japán Alapítvány logóját és nevét. (A logót munkatársunk küldi az egyéb dokumentumokkal együtt.)
* Az elszállításra való átadástól a visszavétel pillanatáig a tárgyak biztonságáért a kölcsönző felel. A kölcsönzés időtartama alatt a kölcsönző köteles a tárgyakat a kiállítási anyag leírásában megadottak szerint kezelni és tárolni, és minden ésszerű lépést megtenni, hogy a látogatók ne tudjanak az anyagban kárt tenni.
* A Japán Alapítványt azonnal értesíteni kell, ha a kiállítási tárgyakon bármi szokatlant, például szennyeződést, foltot, sérülést és/vagy torzulást fedez fel a kölcsönző.
* A kölcsönzéshez kapcsolódó adminisztrációs kötelezettség teljesítését az Alapítvány szigorúan veszi, mulasztás esetén a kölcsönző elveszíti minden jövőbeli kölcsönzés vagy pályázati támogatás lehetőségét.
* A Japán Alapítvány Budapesti Iroda vándorkiállításait felhasználó kiállítás részletei (pl. a pályázó neve és a projekt leírása) a Japán Alapítvány tevékenységéről szóló részletes éves jelentésben, a sima éves jelentésben, a Japán Alapítvány hírlevelében, a Japán Alapítvány honlapján és egyéb PR anyagokban nyilvánosságra hozhatók.